तुम सब हमेशा मसीह को देखने की कामना करते हो, लेकिन मैं ज़ोर देकर तुम सबसे गुहार करता हूँ कि तुम अपने आपको इस तरह ऊँचा न उठाओ; हर कोई मसीह को देख सकता है, परन्तु मैं यह कहता हूँ कि कोई मसीह को देखने के लायक नहीं है। क्योंकि मनुष्य का स्वभाव बुराई, अहंकार और विद्रोह से भरा हुआ है, जब तुम मसीह को देखते हो, तुम्हारा स्वभाव तुम्हें बर्बाद करेगा और तुम्हें मृत्युदंड देगा। एक भाई (या बहन) के साथ तुम्हारी संगति शायद तुम्हारे बारे में बहुत कुछ न दिखाए, परन्तु जब तुम मसीह के साथ संगति करते हो तो यह इतना आसान नहीं होता। किसी भी समय, तुम्हारी धारणा जड़ पकड़ सकती है, तुम्हारा अहंकार अंकुरित हो सकता है, और तुम्हारे विद्रोह में फल लग सकते हैं। ऐसी मानवता के साथ तुम कैसे मसीह के साथ संगति के काबिल हो सकते हो? क्या तुम वास्तव में उसके साथ प्रत्येक दिन के प्रत्येक पल में परमेश्वर जैसा बर्ताव कर सकते हो? क्या तुम में सचमुच परमेश्वर के प्रति आज्ञाकारिता की वास्तविकता होगी? तुम सब अपने हृदयों में यहोवा के रूप में एक ऊँचे परमेश्वर की आराधना करते हो लेकिन दृश्यमान मसीह को मनुष्य समझते हो। तुम लोगों की समझ बहुत ही हीन है और तुम्हारी मानवता बहुत नीची है! तुम सब सदैव के लिए मसीह को परमेश्वर के रूप में मानने में असमर्थ हो; बल्कि, तुम लोग बस उसे खींच लेते हो और परमेश्वर मानकर उसकी आराधना करते हो जब तुम्हारी मर्ज़ी होती है। इसी लिए मैं कहता हूँ कि तुम लोग परमेश्वर के विश्वासी नहीं हो, परन्तु तुम सभी उनके सहअपराधी हो जो मसीह के विरूद्ध लड़ते हैं। यहाँ तक कि वे मनुष्य जो दूसरों पर कृपा दिखाते हैं उन्हें प्रतिफल दिया जाता है, फिर भी मसीह, जो तुम्हारे बीच में ऐसा ही कार्य करता है, उसे मनुष्य के द्वारा प्रेम नहीं किया जाता या प्रतिफल भी नहीं दिया जाता है, न ही उसे मनुष्य की आज्ञाकारिता प्राप्त होती है। क्या यह सबसे उदास करने वाली बात नहीं है?